Իլիզարովի մեթոդը 20-րդ դարի ամենամեծ գյուտերից մեկն է օրթոպեդիայի բնագավառում: Այն ամբողջ աշխարհում իրագործվում է բազմաթիվ օրթոպեդիկ խնդիրների լուծման նպատակով և եթե հնարավոր է երկարացնել ոտքը տարբեր օրթոպեդիկ խնդիրների լուծման նպատակով, ապա ինչու չօգտագործել այս մեթոդը էսթետիկ վիրաբուժությունում՝ հոգեբանական ապրումներից ձերբազատվելու համար: Մանավանդ որ բուժումից հետո մարդու օրգանիզմում ոչ մի օտարածին մարմին չի մնում, դա նորաստեղծ հյուսվածք է եւ նորաստեղծ ոսկոր: Յուրաքանչյուր սանտիմետրի համար պահանջվում է մոտ 20 օր, որպեսզի նորաստեղծ ոսկորը ձեռք բերի անհրաժեշտ մեխանիկական հատկանիշներ, որից հետո միայն ապարատը կարելի է հանել: Ոտքերի երկարացման եւ ֆիքսացիայի ընթացքում այցելուն քայլում է եւ զբաղվում է բուժական ֆիզկուլտուրայով: